**Գոթլիբ Գյոտլիխ** (անգլ.՝ Gottlieb Göttlich, ի ծնե` **Մարի Ռոզին Գյոտլիխ** անգլ.՝ Marie Rosine Göttlic, մարտի 6, 1798(1798-03-06), Սաքսոնիայի կյուրֆիուրսություն, Սրբազան Հռոմեական կայսրություն - ոչ վաղ քան նոյեմբեր 1832), ինտերսեքս է, որը ճանաչում է ձեռք բերել, քանի որ շատ բժիշկներ առաջին անգամ են հանդիպել այդպիսի դեպքի։

Կյանքի վաղ շրջան
----------------

Գյոտլիխը ծնվել է 1798 թվականի մարտի 6-ին, սաքսոնական Նիդեր Լեյբա գյուղում, որը այն ժամանակ Սրբազան Հռոմեական կայսրության կազմի մեջ էր, այժմ Գերմանիայի։ Ծննդյան պահին նրան աղջիկ են համարել և դաստիարակվել է որպես Մարիա Ռոզին։

33 տարեկանում Գյոտլիխի որովայնի շրջանում ուժեղ ցավեր են սկսել։ Սկզբում համարել են, որ ցավի պատճառը ճողվածքն է։ 1832 թվականի նոյեմբերին Գեյդելբերի համալսարանի պրոֆեսոր Ֆրիդրիխ Տիդմանը զննել է Գյոտլիխին։ Զննման ժամանակ նա հայտնաբերել է, որ Գյոտլիխը «անսովոր սեռական օրգաններ ունեցող տղամարդ է։ Այդ իսկ պատճառով Գյոտլիխը պետք է հագներ տղամարդու հագուստ և կրեր Գոթլիբ անունը»։

Կարիերա
-------

Գյոտլիխը օգտվել է իր անսովոր կարգավիճակից, գումար վաստակելու համար։ Նա նոր անձնագիր է ստացել, որտեղ նշված էր արական սեռ և ճամփորդել է ամբողջ Եվրոպայում, ինչը հնարավորություն է տվել բժիշկներին փողի դիմաց զննել նրան։ Նրան հետազոտել են գերմանական Բոն, Ենա, Մարբուրգ, Մայնց, Մայն Օֆենբախ, Վրոցլավ և Բրեմեն քաղաքներում։ Բրիտանիայում նա իր մարմինը ցուցադրել է Մանչեստր, Լիվերպուլ, Գլազգո, Աբերդինե, Էդինբուրգ, Մոնտրոզե քաղաքներում։ Իռլանդիայում` Կորկում և Դուբլինում։

Շարունակելով ճամփորդել Եվրոպայում, Գյոտլիխը «փառք և հարստություն» է ձեռք բերել։ Երբ նրան վիրահատական օգնություն են առաջարկել սեռական օրգանները «ուղղելու» համար, նա հրաժարվել է, ասելով, որ «դեմ է այսպիսի առաջարկությանը, քանի որ այն նրան կզրկեր հեշտ և շահավետ ապրուստի միջոցից»։ Դրեգերը նկարագրում է, «որպեսզի նա թույլատրեր նրանց հետազոտել իր մարմինը և հաշվետվություններ հրապարակեին, բժշկներն ու գիտնականները նրան հավաստագրեր էին տալիս, որ նրա գործը բժիշկների համար մեծ հետաքրքրության առարկա է»։

Գյոտլիխի դեպքը որոշ հեղինակների կողմից նկարագրվել է որպես «կրկեսային հրեշ»։

Շատ աշխատություններում Գյոտլիխը նկարագրվում է որպես «գերմաֆրոիդ», այժմ այդ տերմինը հնացած է, և տարբերվող սեռական օրգաններով մարդկանց անվանում են ինտերսեքս։

Գրականության մեջ
----------------

Գյոտլիխը հայտնվել է շատ գրքերում, ինչպես գեղարվեստական, այնպես էլ վավերագրական։ Ստորև ներկայացված են դրանցից մի քանիսը.

* «Միջին սեռ», Ջեֆրի Եվգենդիս[
* «*Hermaphrodites and the Medical Invention of Sex»,* Alice Domurat Drege
* «*The One-Sex Body on Trial: The Classical and Early Modern Evidence»,* Professor Helen King
* «*Hermaphroditismus beim Menschen»,* Franz Ludwig von Neugebaue
* *Dr Handyside's Case of Hermaphrodism,* Peter Handyside in *The Edinburgh Medical and Surgical Journal*, Volume 43, pages 313-318

Ծանոթագրություններ
------------------

1. 1 2  *Alice Domurat Dreger* Jarring Bodies: Thoughts on the Display of Unusual Anatomies(անգլ.) // *Perspectives in Biology and Medicine*. — В. 2. — Т. 43. — С. 161–172. — ISSN 1529-8795.
2. 1 2  *Dreger, Alice Domurat.* Hermaphrodites and the medical invention of sex. — Cambridge, Mass.: Harvard University Press, 1998. — 1 online resource (xiii, 268 pages) с. — ISBN 9780674034334, 0674034333
3. 1 2  Handyside, Peter (March 1835). "Dr Handyside's Case of Hermaphrodism". *The Edinburgh Medical and Surgical Journal*. **43**: 313–318.
4. ↑  «Changing Sex in Victorian England». Beachcombing's Bizarre History Blog. 2010 թ․ նոյեմբերի 21. Վերցված է 2019 թ․ հունիսի 7-ին.
5. ↑  Pettit, Fiona Yvette. "Freaks in Late Nineteenth-Century British Media and Medicine"
6. ↑  «Is a person who is intersex a hermaphrodite? | Intersex Society of North America». www.isna.org. Վերցված է 2019 թ․ հունիսի 7-ին.
7. ↑  «Commentary: My life as a 'Mighty Hermaphrodite' - CNN.com». www.cnn.com. Վերցված է 2019 թ․ հունիսի 7-ին.
8. ↑  Eugenides, Jeffrey (2007). *Middlesix*. Picador. p. 19. ISBN 978-0312427733.
9. ↑  King, Helen (2013). *The One-Sex Body on Trial: The Classical and Early Modern Evidence*. Ashgate Publishing, Ltd.
10. ↑  von Neugebaue, Franz Ludwig (1908). *Hermaphroditismus beim Menschen*. Klinkhardt.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NTA: 396157084 · VIAF: 1180147270405835700009 · WorldCat VIAF: 1180147270405835700009 |

 |